ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΤΡΙΤΟΥ ΤΜΗΜΑΤΟΣ ΤΗΣ 22ΑΣ ΝΟΕΜΒΡΙΟΥ 1982. - HENRI DE COMPTE ΚΑΤΑ ΕΥΡΩΠΑΙΚΟΥ ΚΟΙΝΟΒΟΥΛΙΟΥ. - ΥΠΟΘΕΣΗ 293/82 R.



Συλλογή της Νομολογίας του Δικαστηρίου 1982 σελίδα 04001



Περίληψη

Διάδικοι

Αντικείμενο της υπόθεσης

Σκεπτικό της απόφασης

Διατακτικό



Λέξεις κλειδιά

Διαδικασία λήψεως ασφαλιστικών μέτρων — Αναστολή εκτελέσεως — Προϋποθέσεις — Απόφαση περί κινήσεως πειθαρχικής διαδικασίας κατά υπαλλήλου — Προσωρινή αναστολή εκτελέσεως πρό τής υποβολής τών παρατηρήσεων τού καθ’ ου οργάνου — Προϋποθέσεις

( Κανονισμός διαδικασίας , άρθρο 84 , παράγραφος 2 , εδάφιο 2 )

Περίληψη

Όταν , στό πλαίσιο προσφυγής ακυρώσεως κατά αποφάσεως τής ΑΓΔΑ περί κινήσεως τής πειθαρχικής διαδικασίας κατά υπαλλήλου τών Κοινοτήτων , ο υπάλληλος αυτός υποβάλλει στό Δικαστήριο αίτηση αναστολής εκτελέσεως τής εν λόγω αποφάσεως , πρέπει , πρός τό συμφέρον τής καλής απονομής τής δικαιοσύνης , ιδίως λόγω τής επικειμένης συνεδριάσεως τού πειθαρχικού συμβουλίου , νά ανασταλεί προσωρινώς η εκτέλεση τής προσβαλλομένης αποφάσεως μέχρις εκδόσεως τής διατάξεως μέ τήν οποία θά περατωθεί η διαδικασία λήψεως ασφαλιστικών μέτρων , καί πρίν ακόμα τό καθ’ ου υποβάλλει τίς παρατηρήσεις του .

Εξ άλλου , επειδή ειναι ευκταίο νά εκδοθεί απόφαση επί τής αιτήσεως ασφαλιστικών μέτρων αφού υποβληθούν οι γραπτές παρατηρήσεις τού καθ’ ου οργάνου , πρέπει νά διαταχθεί η συνέχιση τής διαδικασίας τών ασφαλιστικών μέτρων καί νά ταχθεί , στό όργανο , προθεσμία προκειμένου νά καταθέσει τίς γραπτές του παρατηρήσεις .

Διάδικοι

Στήν υπόθεση 293/82 R ,

HENRI DE COMPTE , υπόλογος τού Ευρωπαϊκού Κοινοβουλίου , κάτοικος Λουξεμβούργου , 10 , avenue Guillaume , εκπροσωπούμενος από τόν Gaston Vogel , δικηγόρο Λουξεμβούργου ,

αιτών ,

κατά

ΕΥΡΩΠΑΪΚΟΥ ΚΟΙΝΟΒΟΥΛΙΟΥ , εκπροσωπουμένου από τόν πρόεδρό του , Λουξεμβούργο ,

καθ’ ου ,

Αντικείμενο της υπόθεσης

πού έχει ως αντικείμενο αίτηση αναστολής εκτελέσεως τής αποφάσεως τού προέδρου τού Ευρωπαϊκού Κοινοβουλίου , τής 30ής Σεπτεμβρίου 1982 , μέ τήν οποία εκίνησε πειθαρχική διαδικασία κατά τού αιτούντος ,

Σκεπτικό της απόφασης

1 . Μέ έγγραφο τής 30ής Σεπτεμβρίου 1982 , πρός τόν πρόεδρο τού πειθαρχικού συμβουλίου , ο πρόεδρος τού Ευρωπαϊκού Κοινοβουλίου , υπό τήν ιδιότητά του ως αρμοδίας γιά τούς διορισμούς αρχής , τού εγνωστοποίησε οτι απεφάσισε νά κινήσει πειθαρχική διαδικασία , δυνάμει τού άρθρου 87 , παράγραφος 2 , τού κανονισμού υπηρεσιακής καταστάσεως τών υπαλλήλων τών ΕΚ καί τού άρθρου 71 τού δημοσιονομικού κανονισμού , κατά τού αιτούντος , πρώην προϊσταμένου καί υπολόγου τού τμήματος «Ταμείο καί λογιστική υπηρεσία» τού Ευρωπαϊκού Κοινοβουλίου καί τού διεβίβασε τίς εις βάρος τού αιτούντος διατυπωθείσες κατηγορίες .

2 . Οι κατηγορίες αυτές αναφέρονται σέ διάφορες παραβάσεις τών υποχρεώσεων πού υπέχει ο αιτών δυνάμει τού κανονισμού υπηρεσιακής καταστάσεως καί τού δημοσιονομικού κανονισμού , κατά τήν άσκηση τών καθηκόντων του , συγκεκριμένως δέ γιά παράβαση τού δημοσιονομικού κανονισμού , παραβάσεις τών εκ τού άρθρου 21 τού κανονισμού υπηρεσιακής καταστάσεως υποχρεώσεών του , λόγω επανειλημμένων υπερβάσεων τής αρμοδιότητός του , παραβιάσεις τής αρχής τής καλής διαχειρίσεως τού προϋπολογισμού τής υπηρεσίας του , πράγμα πού συνεπήγαγε κυρίως παραβάσεις τών υποχρεώσεων πού υπέχει εκ τών ειδικών του καθηκόντων ως υπολόγου ( άρθρο 21 τού κανονισμού υπηρεσιακής καταστάσεως καί άρθρο 70 τού δημοσιονομικού κανονισμού ) καθώς καί γιά δημοσία έκφραση γνώμης θίγουσα τήν αξιοπρέπεια τού λειτουργήματός του ( άρθρο 12 , παράγραφος 1 , τού κανονισμού υπηρεσιακής καταστάσεως ).

3 . Μέ δικόγραφο πού επρωτοκολλήθη στήν γραμματεία τού Δικαστηρίου στίς 16 Νοεμβρίου 1982 , ο αιτών ήσκησε ενώπιον τού Δικαστηρίου προσφυγή ακυρώ σεως τής εν λόγω αποφάσεως τού προέδρου τού Ευρωπαϊκού Κοινοβουλίου , ισχυριζόμενος οτι η πειθαρχική διαδικασία εκινήθη κατά παράβαση τού άρθρου 87 , in fine , τού κανονισμού υπηρεσιακής καταστάσεως , δηλαδή χωρίς προηγουμένη ακρόαση τού αιτούντος .

4 . Μέ χωριστό δικόγραφο πού επρωτοκολλήθη στήν γραμματεία τού Δικαστηρίου τήν ιδία ημέρα , ο προσφεύγων υπέβαλε , κατ’ εφαρμογή τού άρθρου 185 τής συνθήκης ΕΟΚ καί τού άρθρου 83 , παράγραφος 1 , τού κανονισμού διαδικασίας , αίτηση περί αναστολής τής πειθαρχικής διαδικασίας εν αναμονή τής εκδόσεως τής αποφάσεως τού Δικαστηρίου . Πρός στήριξη τής αιτήσεως αυτής , ο αιτών προέβαλε τό επείγον τής υποθέσεως , ενώ η προσεχής συνεδρίαση τού πειθαρχικού συμβουλίου ειχε καθορισθεί γιά τίς 26 Νοεμβρίου 1982 .

5 . Πράγματι , από τήν δικογραφία προκύπτει οτι , μέ έγγραφο τής 10ης Νοεμβρίου 1982 , ο πρόεδρος τού πειθαρχικού συμβουλίου τού Ευρωπαϊκού Κοινοβουλίου εκάλεσε τόν αιτούντα νά προετοιμάσει τήν υπεράσπισή του , κατ’ εφαρμογή τού άρθρου 4 τού παραρτήματος ΙΧ τού κανονισμού υπηρεσιακής καταστάσεως , περί πειθαρχικής διαδικασίας , πρίν από τήν 26η Νοεμβρίου 1982 , ημερομηνία κατά τήν οποία ειχε καθορισθεί η προσεχής συνεδρίαση τού πειθαρχικού συμβουλίου .

6 . Σύμφωνα μέ τό άρθρο 84 , παράγραφος 2 , τού κανονισμού διαδικασίας , η αίτηση λήψεως ασφαλιστικών μέτρων επιδίδεται στόν αντίδικο , στόν οποίο ο πρόεδρος τάσσει προθεσμία γιά τήν υποβολή τών παρατηρήσεών του . Ο πρόεδρος δύναται , πάντως , νά κάνει δεκτή τήν αίτηση καί πρίν ακόμη ο αντίδικος υποβάλλει τίς παρατηρήσεις του . Τό μέτρο αυτό δύναται μεταγενεστέρως νά μεταρρυθμισθεί ή ανακληθεί ακόμη καί αυτεπαγγέλτως .

7 . Εν προκειμένω , ειναι ευκταίο νά εκδοθεί απόφαση επί τής αιτήσεως ασφαλιστικών μέτρων αφού υποβληθούν οι γραπτές παρατηρήσεις τού καθ’ ου . Λόγω , ομως , τής ιδιορρυθμίας τής προκειμένης διαφοράς , ιδίως τής επικειμένης συνεδριάσεως τού πειθαρχικού συμβουλίου , καί πρός τό συμφέρον τής ορθής απονομής τής δικαιοσύνης , η πειθαρχική διαδικασία πρέπει νά ανασταλεί καί πρίν ακόμα τό καθ’ ου υποβάλλει τίς παρατηρήσεις του κατά τήν παρούσα διαδικασία τών ασφαλιστικών μέτρων . Πρέπει , επομένως , νά ανασταλεί προσωρινώς η εκτέλεση τής επιδίκου αποφάσεως μέχρις εκδόσεως τής διατάξεως , μέ τήν οποία θά περατωθεί η παρούσα διαδικασία λήψεως ασφαλιστικών μέτρων .

Διατακτικό

Διά ταύτα ,

κρίνοντας προσωρινώς ,

Ο ΠΡΟΕΔΡΟΣ ΤΟΥ ΤΡΙΤΟΥ ΤΜΗΜΑΤΟΣ

διατάσσει :

1 ) Η εκτέλεση τής αποφάσεως τού προέδρου τού Ευρωπαϊκού Κονοβουλίου , τής 30ής Σεπτεμβρίου 1982 , μέ τήν οποία εκίνησε πειθαρχική διαδικασία κατά τού αιτούντος , αναστέλλεται προσωρινώς μέχρις εκδόσεως τής διατάξεως μέ τήν οποία θά τερματισθεί η παρούσα διαδικασία τών ασφαλιστικών μέτρων .

2)Η διαδικασία τών ασφαλιστικών μέτρων συνεχίζεται . Τό Ευρωπαϊκό Κοινοβούλιο οφείλει νά καταθέσει τίς γραπτές του παρατηρήσεις τό αργότερο μέχρι τήν 30ή Νοεμβρίου 1982 , ημέρα Τρίτη .

3)Επιφυλάσσεται ως πρός τά δικαστικά έξοδα .